
SÚHRN CHARAKTERISTICKÝCH VLASTNOSTÍ LIEKU


1.	NÁZOV LIEKU

INDAPAMID SR Alkaloid-INT 1,5 mg
tablety s predĺženým uvoľňovaním


2.	KVALITATÍVNE A KVANTITATÍVNE ZLOŽENIE

Každá tableta s predĺženým uvoľňovaním obsahuje 1,5 mg indapamidu. 

Pomocná látka so známym účinkom: 129,5 mg monohydrátu laktózy v jednej tablete.

Úplný zoznam pomocných látok, pozri časť 6.1.


3.	LIEKOVÁ FORMA

Tableta s predĺženým uvoľňovaním.

Okrúhla, dvojvypuklá, biela až takmer biela filmom obalená tableta. 

Priemer tablety je približne 8 mm. 


4.	KLINICKÉ ÚDAJE

4.1	Terapeutické indikácie

Esenciálna hypertenzia.

4.2	Dávkovanie a spôsob podávania

Dávkovanie

Jedna tableta za 24 hodín, pokiaľ možno ráno, ktorú treba prehltnúť celú a nepožutú a zapiť vodou. 
Pri vyšších dávkach sa antihypertenzný účinok indapamidu nezvyšuje, zvyšuje sa však jeho saluretický účinok.

Pacienti so zlyhaním obličiek (pozri časti 4.3 a 4.4):
Pri závažnom zlyhaní obličiek (klírens kreatinínu je pod 30 ml/min), je liečba indapamidom kontraindikovaná.
Tiazid a príbuzné diuretiká sú plne účinné len vtedy, keď obličky normálne fungujú alebo ich funkcia je len minimálne poškodená. 

Starší pacienti (pozri časť 4.4):
U starších pacientov sa musí hodnota sérového kreatinínu upraviť podľa veku, telesnej hmotnosti a pohlavia. Starší pacienti môžu byť liečení liekom INDAPAMID SR Alkaloid-INT iba pri normálnej alebo minimálne poškodenej funkcii obličiek.

Pacienti s poškodenou funkciou pečene (pozri časti 4.3 a 4.4):
Pri závažnom poškodení funkcie pečene je liečba kontraindikovaná. 

Pediatrická populácia
INDAPAMID SR Alkaloid-INT sa nemá používať u detí a dospievajúcich kvôli nedostatku údajov o bezpečnosti a účinnosti. 

Spôsob podávania 
Perorálne použitie.

0. Kontraindikácie

· Precitlivenosť na liečivo, na iné sulfónamidy alebo na ktorúkoľvek z pomocných látok uvedených v časti 6.1. 
· Závažné zlyhanie obličiek.
· Hepatálna encefalopatia alebo závažné poškodenie funkcie pečene.
· Hypokaliémia.

4.4	Osobitné upozornenia a opatrenia pri používaní

Osobitné upozornenia

Pri poškodení funkcie pečene môžu tiazidu príbuzné diuretiká spôsobiť hepatálnu encefalopatiu, najmä pri nerovnováhe elektrolytov. V takom prípade sa podávanie diuretika musí okamžite zastaviť.

Fotosenzitivita:

Pri použití tiazidových a tiazidu príbuzných diuretík boli zaznamenané prípady reakcií z precitlivenosti na svetlo (pozri časť 4.8). Ak sa reakcia z precitlivenosti na svetlo vyskytne počas liečby, odporúča sa liečbu zastaviť. Ak je opätovné podanie indapamidu nevyhnutné, odporúča sa chrániť oblasti vystavené slnku alebo umelému UVA žiareniu.

Pomocné látky:

Pacienti so zriedkavými dedičnými problémami galaktózovej intolerancie, laponského deficitu laktázy alebo glukózo‑galaktózovej malabsorpcie nesmú tento liek užívať. 

Osobitné bezpečnostné opatrenia pri používaní

Rovnováha vody a elektrolytov:

· Plazmatický sodík:
Musí sa stanoviť pred začiatkom liečby a potom následne v pravidelných intervaloch. Každá diuretická liečba môže spôsobiť hyponatriémiu, niekedy s veľmi vážnymi následkami. Pokles hladiny sodíka v plazme môže byť spočiatku asymptomatický, preto je nevyhnutné pravidelné sledovanie, ktoré má byť ešte častejšie u starších pacientov a u pacientov s cirhózou (pozri časti 4.8 a 4.9).

· Plazmatický draslík:
Deplécia draslíka s hypokaliémiou predstavuje hlavné riziko podávania tiazidových a im príbuzných diuretík. Riziku prepuknutia hypokaliémie (< 3,4 mmol/l) sa musí predchádzať u niektorých vysoko rizikových skupín pacientov, t. j. u starších pacientov, u podvyživených a/alebo polymedikovaných pacientov, pacientov s cirhózou s opuchmi a s ascitom, u pacientov s ochorením koronárnych tepien a srdcovým zlyhaním. V týchto prípadoch hypokaliémia zvyšuje kardiotoxicitu srdcových glykozidov a riziká arytmií.
Ohrozené sú aj osoby s dlhým intervalom QT, ak je jeho pôvod vrodený alebo iatrogénny. Hypokaliémia, podobne ako bradykardia, je potom predisponujúcim faktorom vzniku závažných arytmií, najmä potenciálne fatálnych torsades de pointes.

Vo všetkých vyššie uvedených prípadoch sa vyžaduje častejšie sledovanie plazmatického draslíka. Prvé vyšetrenie plazmatického draslíka sa má uskutočniť v prvom týždni po začiatku liečby. 
Zistenie hypokaliémie si vyžaduje jej korekciu.

· Plazmatický vápnik:
Tiazid a príbuzné diuretiká môžu znížiť vylučovanie vápnika močom a spôsobiť mierne a prechodné zvýšenie hladiny plazmatického vápnika. Klinická hyperkalciémia môže byť dôsledkom predtým nediagnostikovaného hyperparatyreoidizmu.
Pred vyšetrením paratyreoidálnych funkcií je potrebné liečbu prerušiť.

Glykémia:

Sledovanie glykémie je dôležité u diabetikov, najmä ak je prítomná hypokaliémia.

Kyselina močová:

U pacientov so zvýšenou hladinou kyseliny močovej môže byť sklon k záchvatom dny.

Funkcia obličiek a diuretiká:

Tiazid a príbuzné diuretiká sú plne účinné iba pri normálnej alebo len minimálne poškodenej funkcii obličiek (sérový kreatinín pod hladinami rádovo 25 mg/l, t. j. 220 µmol/l u dospelých osôb). U starších pacientov sa musí hodnota sérového kreatinínu upraviť podľa veku, telesnej hmotnosti a pohlavia.
Hypovolémia, sekundárne spôsobená stratou vody a sodíka, ktorá je indukovaná diuretikom na začiatku liečby, spôsobuje zníženie glomerulárnej filtrácie. To môže viesť k zvýšeniu hladín močoviny v krvi a kreatinínu v plazme. Táto prechodná funkčná renálna insuficiencia nemá žiadne dôsledky pre osoby s normálnou renálnou funkciou, ale môže zhoršiť už existujúcu renálnu insuficienciu.

Športovci:

Pozornosť športovcov sa upriamuje na skutočnosť, že tento liek obsahuje liečivo, ktoré môže pozitívne reagovať pri dopingových testoch.

4.5 	Liekové a iné interakcie

Kombinácie, ktoré sa neodporúčajú:

Lítium:
Zvýšené koncentrácie plazmatického lítia s prejavmi predávkovania, ako napríklad pri neslanej diéte (znížené vylučovanie lítia močom). Ak je však potrebné použitie diuretika, vyžaduje sa pozorné sledovanie plazmatickej koncentrácie lítia a úprava dávky lieku.

Kombinácie, ktoré si vyžadujú opatrenia pri používaní:
Lieky vyvolávajúce torsades de pointes:
– antiarytmiká triedy Ia (chinidín, hydrochinidín, dizopyramid)
– antiarytmiká triedy III (amiodarón, sotalol, dofetilid, ibutilid)
– niektoré antipsychotiká: fenotiazíny (chlórpromazín, cyamemazín, levomepromazín, tioridazín, trifluoperazín), benzamidy (amisulprid, sulpirid, sultoprid, tiaprid), butyrofenóny (droperidol, haloperidol),
– iné: bepridil, cisaprid, difemanil, erytromycín i.v., halofantrín, mizolastín, pentamidín, sparfloxacín, moxifloxacín, vinkamín i.v. 

Zvýšené riziko vzniku ventrikulárnych arytmií, osobitne torsades de pointes (hypokaliémia je rizikový faktor).
Pred použitím tejto kombinácie sa má sledovať, či pacient nemá hypokaliémiu, a ak je to potrebné, upraviť hladiny draslíka. Majú sa sledovať klinické príznaky, plazmatické elektrolyty a EKG. 

Pri hypokaliémii používajte látky, ktoré nemajú tú nevýhodu, že spôsobujú torsades de pointes.

Nesteroidné antiflogistiká (systémové podanie) vrátane selektívnych inhibítorov COX-2, vysokých dávok kyseliny salicylovej (≥ 3 g/deň): 
Možné zníženie antihypertenzného účinku indapamidu.
Riziko akútneho renálneho zlyhania u dehydrovaných pacientov (znížená glomerulárna filtrácia). Je potrebné hydratovať pacienta; na začiatku liečby sa majú sledovať jeho renálne funkcie.

Inhibítory angiotenzín konvertujúceho enzýmu (ACE): 
Ak sa liečba inhibítorom ACE začne pri už  existujúcej deplécii sodíka (najmä u pacientov so stenózou renálnej artérie), vzniká riziko náhlej hypotenzie a/alebo akútneho renálneho zlyhania.
Pri hypertenzii, ak predchádzajúca liečba diuretikami vyvolala depléciu sodíka, je potrebné:
– buď ukončiť liečbu diuretikom na 3 dni pred začiatkom liečby inhibítorom ACE a v prípade potreby znovu začať podávať hypokaliemizujúce diuretikum,
– alebo podávať nízke začiatočné dávky ACE inhibítora a dávku zvyšovať len postupne.
Pri kongestívnom srdcovom zlyhaní  sa má začať liečba veľmi nízkou dávkou inhibítora ACE, aj je to možné po znížení dávky súbežne podávaného hypokaliemizujúceho diuretika.
V každom prípade počas prvých týždňov liečby ACE inhibítorom sa má sledovať renálna funkcia (sérový kreatinín).

Iné látky zapríčiňujúce hypokaliémiu: amfotericín B (i.v.), glukokortikoidy a mineralokortikoidy (systémové podanie), tetrakozaktid, stimulačné laxatíva:
Zvýšené riziko hypokaliémie (aditívny účinok).
Vyžaduje sa sledovanie plazmatického draslíka a v prípade potreby jeho korekcia. Treba to vziať do úvahy najmä v prípade súbežnej liečby srdcovými glykozidmi. Majú sa používať nestimulujúce laxatíva.

Baklofén:
Zvýšený antihypertenzný účinok.
Je potrebné hydratovať pacienta; na začiatku liečby sa majú sledovať jeho renálne funkcie.

Srdcové glykozidy:
Hypokaliémia zvyšuje náchylnosť k toxickým účinkom srdcových glykozidov.
Má sa sledovať plazmatický draslík a EKG a, ak je to potrebné, upraviť liečbu.

Kombinácie, ktoré je potrebné vziať do úvahy:

Draslík šetriace diuretiká (amilorid, spironolaktón, triamterén):
Hoci sú racionálne kombinácie u niektorých pacientov užitočné, vždy sa môže vyskytnúť hypokaliémia (hlavne u pacientov s renálnym zlyhaním alebo diabetom) alebo hyperkaliémia. Je potrebné sledovať plazmatický draslík a EKG, a v prípade potreby liečbu prehodnotiť.

Metformín:
Zvýšené riziko vzniku metformínom vyvolanej laktátovej acidózy v dôsledku možnosti funkčného zlyhania obličiek spojeného s diuretikami, predovšetkým s kľučkovými diuretikami. Nemá sa užívať metformín, ak koncentrácia kreatinínu v plazme prekročí 15 mg/l (135 µmol/l) u mužov a 12 mg/l (110 µmol/l) u žien.

Jódované kontrastné látky:
Pri dehydratácii spôsobenej diuretikami existuje zvýšené riziko akútneho renálneho zlyhania, najmä pri použití vysokých dávok jódovaných kontrastných látok.
Pred podaním jódovanej látky je nevyhnutná rehydratácia.

Imipramínové antidepresíva, neuroleptiká:
Zvýšený antihypertenzný účinok a riziko ortostatickej hypotenzie (aditívny účinok).

Vápnik (soli):
Riziko hyperkalciémie v dôsledku zníženého vylučovania vápnika močom.

Ciklosporín, takrolimus:
Riziko zvýšenia plazmatického kreatinínu bez zmeny koncentrácií cirkulujúceho cyklosporínu, a to aj bez deplécie vody/sodíka.

Kortikosteroidy, tetrakozaktid (systémové podanie):
Znížený antihypertenzný účinok (retencia vody/sodíka spôsobená kortikosteroidmi).

4.6	Fertilita, gravidita a laktácia

Gravidita
Vo všeobecnosti platí, že u gravidných žien sa má vyhnúť podávaniu diuretík a diuretiká sa nikdy nesmú používať na liečbu fyziologických tehotenských opuchov. Diuretiká môžu spôsobiť fetaplacentárnu ischémiu s rizikom narušenia fetálneho rastu.

Laktácia
Dojčenie sa neodporúča. Indapamid sa vylučuje do materského mlieka.

Fertilita
Štúdie reprodukčnej toxicity nepreukázali účinok na fertilitu samíc a samcov potkanov (pozri časť 5.3). Nepredpokladá sa žiaden účinok na ľudskú fertilitu.

4.7	Ovplyvnenie schopnosti viesť vozidlá a obsluhovať stroje

Indapamid neovplyvňuje pozornosť, no v jednotlivých prípadoch sa môžu vyskytnúť rôzne reakcie súvisiace so znížením krvného tlaku, najmä na začiatku liečby alebo vtedy, keď sa pridá iný antihypertenzný liek. Dôsledkom môže byť narušená schopnosť viesť motorové vozidlá alebo obsluhovať stroje.

0. Nežiaduce účinky

Väčšina nežiaducich účinkov ovplyvňujúcich klinické alebo laboratórne parametre závisí od dávky.
Tiazidu príbuzné diuretiká, vrátane indapamidu, môžu spôsobiť nasledovné nežiaduce účinky, usporiadané nasledovne podľa frekvencie:
Veľmi časté ( 1/10) 
Časté ( 1/100 až < 1/10): 
Menej časté ( 1/1 000 až < 1/100) 
Zriedkavé ( 1/10 000 až < 1/1 000) 
Veľmi zriedkavé (< 1/10 000) 
Neznáme (ich frekvencia sa nedá stanoviť z dostupných údajov)

	Ochorenia krvi a lymfatického systému

	Veľmi zriedkavé
	Trombocytopénia, leukopénia, agranulocytóza, aplastická anémia, hemolytická anémia.


	Poruchy metabolizmu a výživy

	Počas klinických skúšaní bola hypokaliémia (plazmatický draslík <3,4 mmol/l) pozorovaná u 10 % pacientov a < 3,2 mmol/l u 4 % pacientov po 4 až 6 týždňoch liečby. Po 12-týždňovej liečbe bol priemerný pokles plazmatického draslíka o 0,23 mmol/l.


	
	Veľmi zriedkavé
	Hyperkalciémia.


	
	Neznáme

	Deplécia draslíka s hypokaliémiou, osobitne závažná u niektorých vysoko rizikových skupín pacientov (pozri časť 4.4).
Hyponatriémia s hypovolémiou zodpovedná za dehydratáciu a ortostatickú hypotenziu.
Súbežná strata chloridových iónov môže viesť k sekundárnej kompenzačnej metabolickej alkalóze: incidencia a stupeň tohto účinku sú mierne.


	Poruchy nervového systému

	Zriedkavé
	Vertigo, únava, bolesť hlavy, parestézia.


	
	Neznáme
	Synkopa.


	Poruchy srdca a srdcovej činnosti

	Veľmi zriedkavé
	Arytmia, hypotenzia.


	
	Neznáme
	Torsade de pointes (potenciálne fatálne) (pozri časti 4.4 a 4.5).


	Poruchy gastrointestinálneho traktu



	Menej časté
	Vracanie. 


	
	Zriedkavé
	Nauzea, zápcha, sucho v ústach. 


	
	Veľmi zriedkavé
	Pankreatitída. 


	Poruchy pečene a žlčových ciest
	Veľmi zriedkavé
	Abnormálna hepatálna funkcia. 


	
	Neznáme

	V prípade hepatálnej insuficiencie možnosť nástupu hepatálnej encefalopatie (pozri časti 4.3 a 4.4), hepatitída.


	Poruchy kože a podkožného tkaniva

	Reakcie z precitlivenosti, najmä dermatologické, u jedincov s predispozíciou k alergickým alebo astmatickým reakciám.


	
	Časté
	Makulopapulárne vyrážky. 


	
	Menej časté 
	Purpura. 


	
	Veľmi zriedkavé
	Angioneurotický edém a/alebo žihľavka, toxická epidermálna nekrolýza, Stevensov–Johnsonov syndróm.


	
	Neznáme 
	Možné zhoršenie už existujúceho akútneho diseminovaného lupus erythematosus.
Boli zaznamenané prípady fotosenzitívnych reakcií (pozri časť 4.4).


	Poruchy obličiek a močových ciest

	Veľmi zriedkavé 
	Zlyhanie obličiek. 

	Vyšetrenia

	Neznáme

	Predĺžený QT interval na EKG (pozri časti 4.4 a 4.5), zvýšená glykémia a zvýšená kyselina močová v krvi počas liečby; vhodnosť týchto diuretík sa musí veľmi starostlivo zvažovať u pacientov s dnou alebo diabetom, zvýšenými hladinami pečeňových enzýmov.




Hlásenie podozrení na nežiaduce reakcie
Hlásenie podozrení na nežiaduce reakcie po registrácii lieku je dôležité. Umožňuje priebežné monitorovanie pomeru prínosu a rizika lieku. Od zdravotníckych pracovníkov sa vyžaduje, aby hlásili akékoľvek podozrenia na nežiaduce reakcie na národné centrum hlásenia uvedené v Prílohe V.

4.9	Predávkovanie

Zistilo sa, že indapamid je netoxický až do 40 mg, t. j. 27-násobku terapeutickej dávky.
Prejavy akútnej otravy sa prejavujú hlavne ako narušenie rovnováhy vody/elektrolytov (hyponatriémia, hypokaliémia). Z klinických prejavov sa môže vyskytnúť nauzea, vracanie, hypotenzia, kŕče, vertigo, ospanlivosť, zmätenosť, polyúria alebo oligúria, prípadne až anúria (v dôsledku hypovolémie).
Začiatočné opatrenia zahŕňajú urýchlenú elimináciu požitej látky/látok gastrickou lavážou a/alebo podaním aktívneho uhlia s následnou obnovou rovnováhy vody/elektrolytov v špecializovanom zdravotníckom zariadení.


5.	FARMAKOLOGICKÉ VLASTNOSTI

5.1.	Farmakodynamické vlastnosti

Farmakoterapeutická skupina: sulfónamidy samotné.
ATC kód: C03BA11

Indapamid je sulfónamidový derivát s indolovým kruhom, farmakologicky príbuzný s tiazidovými diuretikami, ktorý pôsobí prostredníctvom inhibície reabsorpcie sodíka v kortikálnom dilučnom segmente. Zvyšuje vylučovanie sodíka a chloridov močom a v menšej miere vylučovanie draslíka a horčíka, čím sa zvyšuje diuréza a prejavuje antihypertenzný účinok.
Skúšanie II. a III. fázy používajúce monoterapiu preukázali antihypertenzný účinok trvajúci 24 hodín. Tento účinok sa dosiahol pri dávkach vyvolávajúcich mierny diuretický účinok.
Antihypertenzný účinok indapamidu súvisí so zlepšením pružnosti artérií a znížením rezistencie arteriol a periférnej cievnej rezistencie. Indapamid redukuje hypertrofiu ľavej komory.
Antihypertenzný účinok diuretík podobných tiazidu nie je zvýšený pri vyšších dávkach, zatiaľ čo výskyt nežiaducich účinkov sa zvyšuje. Ak nie je liečba efektívna, dávka sa nemá zvyšovať.
U hypertenzných pacientov bolo z krátkodobého, strednodobého a dlhodobého hľadiska taktiež dokázané, že indapamid:
– neinterferuje s metabolizmom lipidov: triglyceridov, LDL-cholesterolu a HDL-cholesterolu;
– neinterferuje s metabolizmom sacharidov, a to ani u diabetických pacientov s hypertenziou.

5.2	Farmakokinetické vlastnosti

Indapamid 1,5 mg sa dodáva v liekovej forme s predĺženým uvoľňovaním, založenej na matricovom systéme, v ktorom je liečivo dispergované v podpornom systéme, čo umožňuje postupné uvoľňovanie indapamidu.


Absorpcia
Uvoľnená frakcia indapamidu sa rýchlo a úplne absorbuje cez gastrointestinálny trakt.
Príjem potravy mierne zvyšuje rýchlosť absorpcie, nemá však vplyv na množstvo absorbovaného lieku.
Po užití jednorazovej dávky sa maximálna sérová koncentrácia dosahuje približne 12 hodín po užití, opakované podanie znižuje variabilitu sérových koncentrácií medzi dvomi dávkami. Existuje intraindividuálna variabilita.

Distribúcia
Väzba indapamidu na plazmatické proteíny je 79 %. 
Plazmatický eliminačný polčas je 14 až 24 hodín (priemer 18 hodín).
Rovnovážny stav sa dosiahne po 7 dňoch.
Opakované podávanie nevedie k akumulácii.

Eliminácia
Eliminácia sa uskutočňuje prevažne močom (70 % dávky) a stolicou (22 % dávky) vo forme inaktívnych metabolitov.

Vysoko rizikové osoby
U pacientov s renálnym zlyhaním sa farmakokinetické parametre nemenia.

5.3	Predklinické údaje o bezpečnosti

Najvyššie dávky podané perorálne rôznym živočíšnym druhom (40- až 8 000-násobky terapeutickej dávky) potvrdili exacerbáciu diuretických vlastností indapamidu. Hlavné symptómy otravy počas štúdií akútnej toxicity s indapamidom podaným intravenózne alebo intraperitoneálne súviseli s farmakologickým účinkom indapamidu, t. j. bradypnoe a periférna vazodilatácia.

Testy indapamidu na mutagénne a karcinogénne vlastnosti boli negatívne.
Fertilita nebola poškodená ani u potkaních samcov, ani u potkaních samíc.


6.	FARMACEUTICKÉ INFORMÁCIE

6.1	Zoznam pomocných látok

Jadro tablety: 
monohydrát laktózy 
hydroxyetylcelulóza (220–410 mPa.s)
hydroxyetylcelulóza (10 900–20 300 mPa.s)
koloidný bezvodý oxid kremičitý 
stearan horečnatý 
Filmový obal: 
hydroxypropylcelulóza  
oxid titaničitý (E171)

6.2.	Inkompatibility

Neaplikovateľné.

6.3	Čas použiteľnosti

2 roky


6.4.	Špeciálne upozornenia na uchovávanie

Uchovávajte pri teplote do 25 °C. Uchovávajte v pôvodnom obale na ochranu pred svetlom.

0. Druh obalu a obsah balenia

Tablety sú zabalené v blistroch v tvrdej priehľadnej PVC/PVDC/hliníkovej fólii alebo alternatívne v tvrdej nepriehľadnej hliníkovej/polyamidovej/PVC/hliníkovej fólii. Každý blister obsahuje 10 tabliet. 
Kartónová škatuľka s litografickou tlačou s 3 blistrami (30 tabliet) alebo 9 blistrami (90 tabliet) alebo 10 blistrami (100 tabliet) a príbalovou informáciou. 

Na trh nemusia byť uvedené všetky veľkosti balenia.

6.6	Špeciálne opatrenia na likvidáciu 

Žiadne zvláštne požiadavky.

Všetok nepoužitý liek alebo odpad vzniknutý z lieku sa má zlikvidovať v súlade s národnými požiadavkami.

